VIRON PASTORIT AREENALLA
Hei! Olen Jakob Remmel, Viron 3D-seurakunnan pastori.
Vieraani on Tallinnasta pastori Sven-Joonatan Siibak.
Tänään puhumme suhteista ja avioliitosta.
Tämä aihe koskettaa kaikkia, myös naimattomia.
Aloitetaan siitä, että monet ovat naimattomia.
Kaikki ovat olleet naimattomia. Uskovana pohdin sitä, -
että seuraamme Jeesusta, joka eli koko elämänsä naimattomana.
Ja suurimman osan Raamatun avioliittoa koskevista kohdista -
ovat kirjoittaneet naimattomat henkilöt.
Tämä on mielenkiintoinen näkökulma.
Voimme oppia siitä jotain. Kertoisitko Sven-Joonatan, -
kun olet juuri aloittanut suhteen ja valmistaudut avioliittoon, -
miten onnistuit tällä tiellä? Miksi aloitit suhteen -
ja mihin olet matkalla?
On ollut mielenkiintoinen prosessi, -
miten olen päätynyt tähän. Seurustelen tällä hetkellä -
ja avioidumme pian.
Seurustelin aikaisemmin, kun tulin uskoon -
ja kun opiskelin yliopistossa.
Ne suhteet perustuivat paljolti tunteisiin -
eivätkä olleet harkittuja ja päättyivät, koska eivät edenneet.
Kun viimeinen näistä suhteista päättyi, -
olin alakuloinen enkä halunnut uutta suhdetta.
Halusin vain elää itsekseni ja vastata omasta elämästäni.
Kun aika kului, haavani paranivat -
ja toivuin tuosta ajanjaksosta.
Tuli hetki, jolloin jouduin kysymään itseltäni, -
mikä on Jumalan suunnitelma: olenko naimaton vai avioidunko?
Se oli tärkeä kysymys minulle, enkä suhtautunut siihen kevyesti.
Aloin lukea Raamatusta, -
mitä se opettaa avioliitosta ja naimattomuudesta.
Naimattomuudesta puhutaan paljon Raamatussa.
Suosittelen lukemaan 1. korinttolaiskirjeen 7. luvun.
Paavali kehottaa jokaista pohtimaan, -
mitä itse tarvitsee ja mikä on oma kutsumus.
Paavali toteaa kuitenkin, että on hyvä jäädä naimattomaksi.
Se ei kuitenkaan ole käsky.
Kun luin Raamattua ja pohdin omaa elämääni, -
ymmärsin tarvitsevani jonkun rinnalleni.
Jonkun, joka jakaisi elämäni ja auttaisi vastuun kantamisessa.
Jonkun, joka näkee kaikki elämäni tilanteet, -
ei vain silloin, kun olen seurakunnan edessä, -
vaan myös kaikki vaikeat hetket.
Ihmisen, joka tuntee koko elämäni ja on tukenani.
Naimattoman pastorin asema on todella vaikea.
On yksinkertaisempaa olla sidottu johonkuhun -
ja pyhittäytyä jollekulle. Se muuttaa suhteita suuresti.
On hauska seurata sivusta naimattomien seurustelua.
He flirttailevat ja antavat signaaleja huomaamattaankin.
Huomasin, että suhde ja avioliitto ovat minua varten.
Tämän jälkeen aloin tutkia, mitä Raamattu kertoo vaimosta.
Sitten aloin miettiä, tunsiko ketään sopivaa.
Sama nainen, jonka kanssa nyt seurustelen, -
tuli usein mieleeni, ja puhuin hänen kanssaan tästä.
Nyt seurustelemme ja olemme menossa naimisiin.
Mukava kuulla. Valtaosa katsojista -
luultavasti haluaa naimisiin tai on jo naimisissa.
Minkä kriteerien tulisi täyttyä, -
ennen kuin on valmis suhteeseen?
Mitä asioita itse pohdit, kun mietit, oletko valmis?
Olen oppinut sen, -
että kaikki suhteet vaikuttavat jumalasuhteeseen.
Suhde perheeseen, ystäviin, läheisiin -
ja suhde toiseen sukupuoleen.
Intiimit suhteet vaikuttavat suuresti jumalasuhteeseen.
Sananl. 4:23 ei kehota syyttä varjelemaan sydäntä yli kaiken, -
sillä sieltä elämä lähtee.
Olen nähnyt ja kokenut, miten voi olla valmis -
antamaan sydämensä sellaisen edestä, joka ei tuo elämää.
Uskon, että elämän tärkeimmät askeleet -
tulee ottaa harkiten.
Nämä kriteerit sopivat myös naisille, -
vaikka ne onkin ehkä suunnattu enemmän miehille.
Ensimmäiseksi mieleeni tulee kyky ja rohkeus ottaa vastuuta.
Jos ei osaa huolehtia itsestään, ei kykene huolehtimaan muista.
Toinen asia, etenkin miehillä, on hengellinen johtamiskyky.
Jostain syystä Jumala asetti -
miehet johtamaan vaimoaan hengellisesti.
Usein näkee miesten luopuvan johtajan asemastaan, -
jonka Jumala antoi heille, ja vaimot joutuvat johtajiksi.
Se on epätervettä. Kun kykenee johtamaan hengellisesti, -
hengellinen johtaminen onnistuu myös suhteessa.
Myös näkemys elämästä on tärkeä, jotta tietää, -
miksi Jumala on kutsunut ja mitä haluaa elämältä.
Monesti käy niin, -
että seurustelee jonkun kanssa, jolla on eri näkemys elämästä.
Sitten päätyy tilanteeseen, jossa eteneminen on vaikeaa, -
elämä vie eri suuntiin ja kumpikin haluaa eri asioita.
Nämä ovat kolme tärkeintä asiaa.
Rehellisyys ja luottamus ovat myös tärkeitä ominaisuuksia.
Täytyy voida luottaa toiseen ja jakaa elämänsä toisen kanssa.
Jos ei ole valmis luottamaan, terve suhde ei oikein onnistu.
Nämä asiat minä nostaisin esille.
Jaakob, olet ollut naimisissa nyt yli vuoden päivät.
Miten sinä päädyit suhteeseen -
ja naimisiin Maalin kanssa?
Minunkaan suhteeni, joka johti avioliittoon, -
ei ollut ensimmäinen, mikä on ikävä juttu.
Se, miten tajusin, että on aika mennä naimisiin, -
oli pitkä prosessi. Se ei tapahtunut hetkessä.
Prosessi oli ajoittain kivulias. Ensin Jumala työsti sitä, -
että minun täytyy luopua menneisyyden haavoista, -
jotka pidättelivät minua. Monet samaistuvat tähän.
Seksuaalinen historia, erilaiset ongelmat -
ja epäluottamus seuraavat meitä.
Jeesuksen avulla voimme jättää ne taaksemme.
Hoidin kaksi vuotta omia haavojani -
ja yritin ymmärtää, mihin Jumala haluaa viedä minut.
Aloin ajatella, että naimattomana on helppoa.
Silloin vastaa vain itsestään. Jeesus kutsui rakastamaan -
ja palvelemaan muita omasta mukavuudesta luopuen.
Pohdin avioliittoa ajatellessani -
valitsenko naimattomuuden, kun olisin valmis avioliittoon.
Olisinko naimaton Jumalan tahdosta vai mukavuudenhalusta.
Minäkin ymmärsin lopulta, että Jumala kutsuu minua -
avioitumaan, ottamaan vastuuta ja näyttämään esimerkkiä -
seurakunnan ja maan nuorille, millainen on terve, -
onnellinen suhde perheeseen ja aviopuolisoon.
Olen antanut kaikkeni sen eteen, ja avioliittoni on onnellinen.
Kun miettii koko prosessia, mitään ei tapahtunut hetkessä.
Asian edestä täytyy rukoilla.
Minulla kesti kaksi vuotta toipua vanhoista haavoista -
ja puolitoista vuotta varmistua, että valitsin oikean ihmisen.
Neuvoisinkin, että jos olet kiinnostunut jostakusta, -
paras keino selvittää, millainen hän on, on seurata tätä sivusta.
Jos näyttää kiinnostuksensa, toinen näyttää parhaat puolensa.
Kun katselin nykyistä vaimoani, seurasin hänen käytöstään, -
kun hän ei vielä tiennyt, että olin kiinnostunut hänestä.
Katsoin puhuiko hän ihmisistä hyvää vai pahaa selän takana -
ja oliko hän valmis olemaan kuuliainen aviomiehelleen.
Seurasin, mitä hän vastaa kysymyksiini muiden seurassa.
Asetin riman korkealle, ja se kannattaakin asettaa korkealle.
Nainen voi päätyä kompromissiin ja ottaa kenet tahansa, -
joka suostuu suhteeseen, mutta joka ei ole valmis johtamaan.
Vain yksi ihminen ylitti minun rimani, ja se riitti.
Jumala valitsi Maalin minulle, ja rakastan häntä suuresti.
Näin hänessä Jumalaa pelkäävän luonteen, -
nöyrän naisen, joka oli valmis tukemaan minua -
ja kehittämään minua yksilönä alueilla, joilla olen vajavainen.
Tällaisen prosessin kävin läpi, ja opin paljon sen aikana.
Ennen kuin aloitte seurustella, -
suhtauduitte siihen vakavasti ja kävitte tietyt alueet läpi.
Olit laatinut kysymyksiä, jotka kävitte yhdessä läpi.
Se herätti paljon kysymyksiä ja erilaisia mielipiteitä -
Viron uskovien nuorten ja naimattomien keskuudessa.
Kerro hiukan, millaisia kysymykset olivat -
ja mitä opit tilanteesta.
Se oli yksi parhaista jutuistani.
Olin tutustunut Maaliin etäämmältä.
Tiesin, miten hän käyttäytyy perheen ja ystävien kanssa.
Kun on oppinut tuntemaan jonkun pinnallisesti hyvin, -
haluaa tutustua syvällisemmin.
Silloin täytyy viettää aikaa ja keskustella hänen kanssaan.
Tiesin, että kun lähden Maalin luokse, -
en lähde pelleilemään tai kokeilemaan onneani.
Pastorina minulla on yksi mahdollisuus.
Jos epäonnistun, menetän auktoriteetin ihmisten edessä.
Vaikka Jumala antaa anteeksi, ihmiset eivät aina anna.
Tämän prosessin aikana yritin pohtia elämääni -
ja mihin tärkeisiin kysymyksiin haluan saada vastauksen.
Mietin valmiiksi 50 kysymystä, joista osa oli henkilökohtaisia.
Halusin vastata niihin itsekin, jotta Maali oppii tuntemaan minut.
Kysymykset koskivat menneisyyttä, tulevaisuutta -
ja suhteita läheisiin. Kysymyksiä oli paljon erilaisia.
Esimerkiksi miten monta lasta haluaisin saada.
Kysymykset herättivät polemiikkia, -
sillä monet aloittavat suhteen puhumatta näistä asioista.
Oli todella hyvä puhua asioista. Tiedämme nyt molemmat, -
mihin olemme menossa. Meillä on sama suunta.
Moni sanoo kasvaneensa erilleen, ja sen vuoksi suhde päättyy.
Ongelmana voi olla, ettei yhteistä suuntaa ole ollutkaan.
Tämän yritin sulkea pois kysymysten avulla, -
jotta en aloittaisi suhdetta, jossa kuljemme eri suuntiin, -
vaan rakentaisimme avioliittoa yhdessä ja kasvaisimme yhdeksi.
Tällaisen prosessin minä kävin läpi.
Suosittelen keskustelemaan asioista ennen suhdetta.
Jaoit näitä kysymyksiä omissa blogikirjoituksissasi.
Kysymykset löytyvät viroksi Jakob Remmelin blogista.
Sanoit, että olet onnellisesti naimisissa ja rakastat vaimoasi.
Mitä olet oppinut ensimmäisenä aviovuotena?
Sen, että kommunikaatio on kaiken perusta.
Puhuminen on kaiken perusta.
En ole luonnostani ulospäinsuuntautunut.
En ole puheliasta sorttia.
Mieluummin mietin asioita itsekseni.
Ensimmäinen aviovuosi vei minut pois mukavuusalueeltani.
Kehityin valtavasti ja kasvoin enemmän Jeesuksen kaltaiseksi.
Opin rakastamaan vaimoani kaikin tavoin paremmin -
ja ilmaisemaan paremmin, että rakastan häntä, -
ja kertomaan, jos hänen pitäisi kehittyä jossakin.
Opin kuuntelemaan, kun vaimo sanoi, -
että minun tuli kehittyä jossain. Näinkin käy joskus.
Olen oppinut, että avioliitossa ei tarvitse riidellä.
Moni ei usko sitä. Ongelmia tulee, riitoja ei pidä tulla.
Meillä se on toiminut, ja uskon, että se onnistuu jatkossakin.
Ratkaisemme asiat puhumalla.
Puhumme asiat halki ja jatkamme eteenpäin. Se on tärkein opetus.
Efesolaiskirjeessä Paavali antaa naiselle ja miehelle eri roolit.
Mies rakastakoon vaimoaan kuten Kristus seurakuntaa.
Ajatus on radikaali. Jeesus rakasti seurakuntaa niin, -
että oli valmis kuolemaan seurakunnan puolesta.
Moni mies olisi valmis kuolemaan vaimonsa puolesta, -
muttei elämään tämän puolesta, viemään vaikkapa roskia ulos.
Paavali kehottaa vaimoja alamaisuuteen, sillä seurakunta -
on Kristukselle kuuliainen.
Virossa vaimot yrittävät usein johtaa omia miehiään.
Se on nurinkurista. Kuuliaisuus on tärkeä periaate.
Kuuliaisuus ei ole oikein, -
jos se tarkoittaa eroa Jumalasta. Naisilla on tässä opittavaa.
Samoin miehillä. Se on käytännöllinen asia.
Kannattaa lukea Ef. 5. - Tämä oli hyvää opetusta.
Olen iloinen, että otit esille käytännön asioita.
Kerroit, millainen oli suhteesi alku Maalin kanssa -
ja millainen avioliittonne. Pyysit myös minua kertomaan -
kriteerejä, joiden tulisi täyttyä ennen suhteen aloittamista.
Kun katsomme nyky-yhteiskuntaa, tällaisia miehiä on vähän.
Aivan kuin miehet olisivat kadonneet.
He eivät hyväksy auktoriteettia eivätkä uskalla olla miehiä.
Heitä vaivaa kateus, seksuaaliset kiusaukset, vastuuttomuus -
eivätkä he tee parannusta. Miten pärjäät tämän kanssa?
Se vaikuttaa myös meihin miehinä seurakunnassa -
ja kun yritämme olla vahvoja. Miten pärjäät tämän kanssa?
Olet oikeassa.
Miehet vetäytyvät johtamisesta suhteessa.
Amerikan tilastojen mukaan miehen tullessa uskoon -
on 92 prosentin todennäköisyys, -
että muu perhe seuraa perässä.
Eli se on lähestulkoon varmaa.
Jos vain vaimo tulee uskoon, todennäköisyys on 4 prosenttia.
Ero on valtava. Miehillä on tärkeä rooli.
Keskustelimme seurakunnassa, minne miehet ovat kadonneet.
Käsittelimme kuutta mainitsemaasi aluetta.
Rapyhtye 116 Clique julkaisi levyn "Man Up".
Nimi tarkoittaa miehistymistä, ja levyllä puhutaan alueista -
varsin käytännöllisesti. Näillä kuudella alueella -
miehet yrittävät usein tehdä kompromisseja.
Miehiltä puuttuu auktoriteetti, ja he yrittävät olla itsevaltiaita.
Jos emme alistu auktoriteetille emmekä osaa alistua -
muiden johtoon, emme pysty johtamaan muita, -
etenkään puolisoamme.
Jos emme ole kuuliaisia Jeesukselle, -
emme menesty johtajina.
Sama juttu muissa asioissa. Entä sitten vastuun ottaminen?
Miehistä tulee passiivisia. Seurakunnissa tehdään se virhe, -
että miehet pannaan asemaan, jossa ei ole hengellistä vastuuta.
Asemaan, jossa ei ole hengellistä tasoa.
He saavat usein teknisiä töitä, joihin pystyy kuka vain.
En tarkoita sitä, etteikö miehiä tarvittaisi näissä töissä.
Tärkeintä olisi kasvattaa miehiä hengelliseen vastuuseen.
Se lähentää heitä Jeesukseen ja tuottaa Jeesukselle kunniaa.
Kolmas asia oli kateus. Olemme usein kateellisia.
Emme siedä sitä, kun joku muu saa kaipaamaamme huomiota.
Se saa aikaan vertailua muihin, ja yritämme menestyä miehinä.
Kateus ei ole hyväksi, eikä Jumala halua antaa meille sitä.
Jumala haluaa ohjata meidät pois kateudesta.
On tärkeää, että miehet luopuvat tietoisesti kateudesta.
Neljäs asia oli seksuaaliset kiusaukset.
Miehet joutuvat jatkuvasti tekemisiin tämän kanssa.
Seksuaalisista kiusauksista vapautuu vain, -
kun tunnustaa jollekulle omat vaikeudet ja synnit.
Ilman sitä ei ole motivaatiota murtautua ulos tilanteesta.
Aiheita oli vielä muitakin, kuten parannuksen tekeminen.
Miesten on vaikea myöntää virheet ja tarve tehdä parannus.
Parannuksen teko on jokapäiväinen asenne -
ja katseen pitäminen Jeesuksessa, kun päätämme seurata Häntä.
Kun mietimme näitä asioita järjestelmällisesti, -
paneudumme niihin ja mietimme, miten olemme parempia miehiä, -
uskon, että se tuottaa tulosta ja että virolaiset miehet -
muuttuvat enemmän Jeesuksen kaltaisiksi -
ja aloittavat liikkeen, joka houkuttaa miehiä mukaan.
Yhteiskunta on kääntänyt mieheyden päälaelleen.
Ennen miehekkäät asiat eivät ole enää miehekkäitä.
Tähän kannattaa sijoittaa, sillä sen avulla tavoitamme ihmisiä.
Kiitos Jakob, kun puhuit tästä.
Kerro vielä lyhyesti, miten miehiä tavoitetaan.
Miten yhteiskuntaa voi muuttaa?
Meidän tulee antaa aikaamme.
Jos joku on sinulle tärkeä, mutta et anna aikaasi hänelle, -
hän ei ole tärkeä sinulle.
Suhde heikkenee, jos sille ei anna aikaa.
Seurakunta voi keskittyä tietoisesti miehiin, -
opetuslapseuttaa heitä, antaa vastuuta ja palvelutehtäviä -
ja rohkaista heitä. Miehetkin kaipaavat rohkaisua.
Miehet kaipaavat tunnustusta ja palautetta toiminnastaan.
Kun mietimme näitä asioita ja sitä, -
miten voimme antaa miehille palveluvastuuta, -
voimme siten muuttaa maatamme ja julistaa samaa evankeliumia, -
jota olemme julistaneet alusta asti.
Haluan esittää katsojille haasteen.
Jos olet mies ja katsot tätä, olen iloinen, -
että käytit aikaasi tähän. Toivon, että kokoat itsesi -
ja tulet paremmaksi mieheksi ja Jeesuksen seuraajaksi.
Toivon, että sinut on otettu mukaan seurakunnan toimintaan -
ja otat vastuuta seurakunnassa. Kasvat oikeaksi mieheksi, -
kun lähelläsi on muita uskovia. Ja vaimot, rohkaiskaa miehiänne.
Luokaa yhteisö, jossa miehet kasvavat paremmiksi uskoviksi.
Toivon, että mietitte tätä ja toimitte sen mukaan. Näkemiin!
Suomennos: Maria Peltokangas